# Alsódomború

### A Wikipédiából, a szabad lexikonból.

Alsódomború (horvátul Donja Dubrava): falu a mai Horvátországban Kapronca-Körös megyében. A 2001-es adatok szerint lakóinak száma 2274.

## [szerkesztés] Fekvése

Légrádtól 5 km-re északnyugatra a Dráva bal partján fekszik ott, ahol a Mura a Drávába ömlik.

## [szerkesztés] Története

A terület a folyók közelsége miatt évszázadokon át halászok, molnárok, sajkások és aranymosók kedvelt letelepedési helye volt. Határában állt egykor Újdombró várkastélya, melyet Hunyadi János építtetett a Cilleiek csáktornyai uradalmának területén. 1448-ban a Cilleiekkel kötött békében Garai Lászlónak, mint közvetítőnek adta át. Valószínűleg ezt követően lerombolták. Nyoma sem maradt.
1660-ban a Dráva és Mura szögében Zrínyi Miklós a török ellen új várat épített, melyet Új Zriniumnak (Új Zrínyivárnak) nevezett el. 1664-ben a várat a török ostrom alá vette és Zrínyi segélykérelme ellenére Montecuccoli serege hagyta, hogy elfoglalja és lerombolja. Az ország akkori legkorszerűbb erődítményéből néhány nap alatt romhalmaz maradt. 1752-ben még láthatók voltak romjai, emlékét ma már csak a Zrínyi-szög helynév őrzi.
A falu Szent Margit tiszteletére szentelt temploma a 18. század közepén épült, 1827-ben és 1880-ban földrengés rongálta meg. 1912-ben a veszélyessé vált templomot be kellett zárni. A mai templom 1940-re épült fel a község központjában. A községnek 1910-ben 3734 lakosa volt, közülük 3364 horvát és 318 magyar. A trianoni békeszerződésig Zala vármegye Perlaki járásához tartozott.

## [szerkesztés] Külső hivatkozások

- Hivatalos honlap

A lap eredeti címe "http://hu.wikipedia.org../../../a/l/s/Als%C3%B3dombor%C3%BA.html"

Kategória: Horvátország települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Hrvatski